এক্সপোস্যাট
এক্স-রে পোলারিমিটার স্যাটেলাইট (এক্সপোস্যাট) (ইংরেজি: XPoSat) হলো ভারতীয় মহাকাশ গবেষণা সংস্থা (ইসরো) কর্তৃক মহাজাগতিক রঞ্জন রশ্মির সমবর্তন অধ্যয়নের জন্য তৈরি একটি মহাকাশ দূরবীক্ষণ যন্ত্র। এটি ২০২৪ সালের ১লা জানুয়ারি একটি পিএসএলভি রকেটে উৎক্ষেপণ করা হয়েছিল এবং এর কমপক্ষে পাঁচ বছরের প্রত্যাশিত কর্মক্ষম জীবনকাল রয়েছে। ইউ আর রাও স্যাটেলাইট সেন্টারের (ইউআরএসসি) সহযোগিতায় রমন গবেষণা প্রতিষ্ঠান (আরআরআই) দূরবীক্ষণ যন্ত্রটি তৈরি করছে। ইসরোর মতে, এই মিশনটি মার্কিন মহাকাশ সংস্থা নাসার প্রচেষ্টার পরিপূরক হবে, যা ২০২১ সালে ২-৩০ কেভি বিস্তৃত শক্তি পরিসীমা জুড়ে মহাকাশ ঘটনাগুলো পর্যবেক্ষণ করে ইমেজিং এক্স-রে পোলারিমেট্রি এক্সপ্লোরার (আইএক্সপিই) চালু করেছিল।